《陈伯英侍郎子也广帅辟入幕既至参差帅别思所以处未定间余载酒相过》
宋代·曾丰

少陵入蜀倚严公，捧檄非无米可舂。懒教纤腰舞杨柳，来游上幕看芙蓉。

十连岂吝回青顾，千户犹疑羡素封。忝是故人恨无力，一樽时复略从容。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。